**TEHNISKĀ SPECIFIKĀCIJA**


**Topogrāfiskā plāna uzmērīšana būvniecības ieceres dokumentācijas “Lielā Stropu ezera infrastruktūras atjaunošana un pielāgošana klimata pārmaiņu ietekmes mazināšanai Daugavpils valstspilsētas pašvaldībā” izstrādei**

1. **Darba uzdevums:**
2. Veikt topogrāfiska plāna uzmērīšanu, kā arī pāātrinātu saskaņošanu ar visam nepieciešam instancēm būvprojekta *“Lielā Stropu ezera infrastruktūras atjaunošana un pielāgošana klimata pārmaiņu ietekmes mazināšanai Daugavpils valstspilsētas pašvaldībā”* izstrādei atbilstoši normatīvo aktu prasībām un saskaņā ar darbu apjomiem un pievienoto skici (pielikumā 2 posmi).
3. Topogrāfiskajā plānā obligāti jāattēlo visi koki, kuru caurmērs ir pieci centimetri vai lielāks. **Mežā teritorijā arī obligāti jāveic katra koka uzmērījumi un attēlošana topogrāfiskajā plānā**. Caurmēru mēra 130 centimetru augstumā virs sakņu kakla.
4. **Darbu apjoms:**

|  |  |  |  |
| --- | --- | --- | --- |
| **Nr.p.k.** | **Darbu nosaukums** | **Mērvienība** | **Daudzums** |
|  | Topogrāfiskā plāna uzmērīšana 1.posmam | ha | 23.0 |
|  | Topogrāfiskā plāna saskānošana un reģistēšana paātrinātā kārtībā (1. posmam) | kompl. | 1.0 |
|  | Topogrāfiskā plāna uzmērīšana 2.posmam | ha | 10.0 |
|  | Topogrāfiskā plāna saskānošana un reģistēšana paātrinātā kārtībā (2. posmam) | kompl. | 1.0 |

1. **Mērķis un sasniedzamais rezultāts:**
   1. Mērķis - veikt topogrāfisko izpēti un uzmērīšanu tādā apjomā, lai uzmērījums nodrošinātu iespēju izmantot topogrāfisko plānu visa veida projektēšanas un plānošanas vajadzībām (t.sk. arī koku uzmērījumus, sk. paraugu Nr.1).
   2. Rezultāts: Iesniegt Pasūtītājam izstrādātu atbilstoši spēkā esošiem normatīvajiem dokumentiem un saskaņotu vietējā pašvaldībā objekta topogrāfiskās uzmērīšanas plānu elektroniskā formātā (e-doc, DGN, DWG un PDF) mērogā M 1:500.

paraugs Nr.1



1. **Prasības darbu izpildei**
   1. Zemesgabalu topogrāfisko uzmērīšanu izpildītājs veic pasūtītāja noteiktajās robežās. Pirms darbu uzsākšanai precizēt uzmērījuma robežas ar pasūtītāju, pēc nepieciešamības sastādīt apjomu precizēšanas aktu;
   2. **Prioritāri jāveic 1.posma topogrāfiskā plāna uzmērīšana un paātrinātu saskaņošana**. Izpildītājām ir tiesības nodot Pasūtītājām kātru posmu atsevišķi, attiecīģi sastādot PN aktu.
   3. Izpildītājam jālieto instrumenti, iekārtas un cita tehnika, kas nodrošina noteikto uzmērīšanas precizitāti un plāna materiālu kvalitatīvu sagatavošanu. Izpildītājam ir jānodrošina, ka darbus veic ģeodēzisko darbu veikšanā sertificēta persona.
   4. Izpildītājam jānoskaidro visas iespējamās pazemes komunikācijas un plānu jāsaskaņo ar nepieciešamajām institūcijām un inženiertīklu turētājiem (īpašniekiem), un citiem īpašniekiem/vadītājiem, ja tas ir nepieciešams.
   5. Topogrāfiskā uzmērīšana dabā un plānu sastādīšanu veic atbilstoši spēkā esošo normatīvo aktu prasībām.
   6. Darbus veikt ievērojot darba drošības, ugunsdrošības, tehnoloģiskās prasības, tostarp izmantojot sertificētus mērinstrumentus kā arī ievērot citas normatīvo aktu prasības.
   7. Darbs ir uzskatāms par izpildītu, kad topogrāfisko uzmērījumu plāns ir reģistrēts augstas detalizācijas topogrāfiskās informācijas datubāzē Daugavpils valstspilsētas pašvaldības Pilsētplānošanas un būvniecības departamentā.
   8. Pēc pasūtītāja pieprasījuma izpildītājs informē pasūtītāju par darba izpildes gaitu un pasūtītāju interesējošiem jautājumiem saistībā ar konkrētā darba izpildi.
2. **Īpašie noteikumi:**
   1. Samaksa tiks veikta tikai par faktiski izpildītajiem darbiem, saskaņā ar līgumu un tikai ievērojot 3.2 tehniskās specifikācijas punktu;
   2. Par darba izpildes termiņa kavējumu izpildītājs maksā pasūtītājam līgumsodu 0,5% apmērā no atsevišķa pasūtījuma izpildes cenas par katru nokavēto dienu, bet ne vairāk kā 10% no atsevišķa pasūtījuma summas.
   3. Darbu pieņemšanai izpildītājs nodod pasūtītājam elektroniskā formātā vienlaicīgi ar Darba nodošanas – pieņemšanas aktu.
3. **Darbu izpildes termiņš:**

2 mēneši no līguma noslēgšanas dienas – 1.posma topogrāfiskā plāna uzmērīšanai, saskānošanai, reģistēšanai un nodošanai Pasūtītājām;

3 mēneši no līguma noslēgšanas dienas – 2.posma topogrāfiskā plāna uzmērīšanai, saskānošanai, reģistēšanai un nodošanai Pasūtītājām;

Tehniskās specifikācijas sagatavošanas datums 2025.gada 12.februāris

**Sastādīja**

Daugavpils valstspilsētas pašvaldības

būvinženieris D.Dubins

*Pielikums Nr.1 pie*

*tehniskās specifikācijas*

*“Topogrāfiskā plāna uzmērīšana būvniecības ieceres*

*dokumentācijas “Lielā Stropu ezera infrastruktūras*

*atjaunošana un pielāgošana klimata pārmaiņu ietekmes*

*mazināšanai Daugavpils valstspilsētas*

*pašvaldībā” izstrādei”*



